Luengas chermanicas septentrionals

As luengas chermanicas septentrionals son una d'as tres brancas d'as luengas chermanicas, una subfamilia d'as luengas indoeuropeas, chunto con as luengas chermanicas occidentals  y as extintas luengas chermanicas orientals. Por un regular se conoixe tamién a iste grupo con o nombre de luengas nordicas u norrenas, una traducción dreita d'o termin mas común emplegau en l'ambito escolar y academico en danés, sueco y noruego. En Escandinavia, o termin luengas escandinavas fa referencia especificament a las debantitas tres luengas d'os países d'a peninsula escandinava y ye emplegau alavez comunment ta fer referencia a un subconchunto d'as luengas nordicas, deixando asinas difuera d'ista definición a o feroés y o islandés (asinas como o finlandés y as luengas sami, no relacionadas con as luengas chermanicas). O termin escandinavo ta fer referencia a istas luengas prencipió a emplegar-se en o sieglo XVIII como resultau d'un primerenco movimiento cultural y lingüistico escandinavista, que feba referencia a las chents, culturas y luengas d'os tres países escandinavos y o suyo herencio común.

O termin "luengas chermanicas septentrionals" se fa servir en lingüistica genetica, Gordon, Raymond G., Jr. (ed.), 2005. Language Family Trees Indo-European, Germanic, North. Ethnologue: Languages of the World, Fifteenth edition. Dallas, Texas: SIL International mientres que o termin "luengas escandinavas" apareixe en estudios sobre as luengas modernas y o continuum dialectal d'Escandinavia. Scandinavian Dialect Syntax. Network for Scandinavian Dialect Syntax. Retrieved 11 November 2007.

Alto u baixo 20 millons de personas charran como luenga materna una luenga escandinava en os países nordicos, Holmberg, Anders and Christer Platzack (2005). "The Scandinavian languages". In The Comparative Syntax Handbook, eds Guglielmo Cinque and Richard S. Kayne. Oxford and New York: Oxford University Press. Excerpt at Durham University. incluyindo-ie a minoría d'o 5 por cient d'a población que ye suecoparlant en Finlandia. Bellas luengas d'ista branca chermanica septentrional se charran tamién en Groenlandia y, encara que minoritariament, por inmmigrants en America d'o Norte.

 Luengas y dialectos modernos 
As luengas modernas d'iste grupo son:
 Danés
 Dialectos de Chutlandia
 Dialectos daneses islencos
 Danés oriental
 Sueco Leinonen, Therese (2011), "Aggregate analysis of vowel pronunciation in Swedish dialects", Oslo Studies in Language 3 (2) Aggregate analysis of vowel pronunciation in Swedish dialects]", Oslo Studies in Language 3 (2); Dahl, Östen (2000), Språkets enhet och mångfald., Lund: Studentlitteratur, pp. 117–119; Lars-Erik Edlund "Språklig variation i tid och rum" in Dahl, Östen & Edlund, Lars-Erik, eds. (2010), Sveriges nationalatlas. Språken i Sverige.Stockholm: Kungl. Vitterhets historie och antikvitets akademien, p. 9
 Dialectos meridionals
 Dialectos de Göta
 Dialectos de Svea
 Dialectos de Norrland
 Dialectos orientals (sueco finlandés y sueco estonio)
 Dialectos de Gotland
 Dalecarlián
 Noruego
 Bokmål (escrito)
 Nynorsk (escrito)
 Dialecto de Trønder (Noruega y partis de Suecia)
 Dialectos noruegos orientals (Noruega y chicotas partis de Suecia)
 Dialectos noruegos occidentals
 Dialectos noruegos septentrionals
 Feroés
 Islandés

Referencias

*